Vrydagoggend: 15 Januarie 2015 - Weather Forecasting for South Africa
Vrydagoggend: 15 Januarie 2015
​Goeie môre almal: Hallo Kenya: Fairly overcast except in the extreme east. The green areas show possible light showers. As the day progress I think you should see more widespread storms and showers except in the east. With the cloud cover not as hot, but with high moisture levels it should still feel warm and humid…
Ek het weer 2 kaarte van die foto’s gemaak vanoggend, dit raak bietjie deur mekaar as mens alles op een kaart wil wys, winter sal dit nie so rof wees nie. Die groen kolle en die kolle met ‘n R in is storms en of buie wat reeds voorkom vanoggend, ek sien daar is een storm (klein) wat net suid-wes van my lê en mak dalk net besluit om sommer net nou ‘n bui of twee te maak hier in dele van PTA. Daar kom ook alreeds reën voor in die Nelspruit gebied en dan is aan my rapporteer dat daar sowat 37mm geval het gister in die Duiwelskloof gebied (Tzaneen omgewing) Daar kom ook lekker kolle reën voor en mens hoef nie meer te raai waar dit is nie, George en omgewing kry buitengewone goeie reën al om die ander dag, en dit reën weer vanoggend, en dit nadat daar ‘n goeie 30mm of wat in die Mosselbaai gebied sowat 24-36 uur terug in die gebied geval het. Ek ken daai wereld, en as Mosselbaai reën kry, wat eintlik ‘n brak kol is as dit by reën kom, wel dan is dit sommer baie goeie reën. My vriend daar na Danabaai se kant toe het seker ook weer lekker reën gekry en sy watertenks loop nog so te sê die hele tyd oor.
Op die eerste foto dui ek die koue front aan waar die vanoggend is, die ligblou een waar ek verwag die ou gaan 2nm wees. Die afleiding wat ons nou kan maak is dat ons reeds vog uit die I.T.K.S het oor die noordelike binneland en selfs kolletjies oor Gordonia. Dit is die regte kombinasie vir storms om te ontwikkel, koel, maak dit koud vir die tyd van die jaar, vogtige lug wat later uit die ooste gaan begin inwig onder die vog wat reeds oor die land lê is wat ons nodig het vir ‘n beter kans en verspreiding van storms en reën. Die bolug is nie fantasties nie, so ek sal nie algemene reën voorspel nie, maar ek dink tog dat my kolle en strepe reën wat ek so te sê elke dag die afgelope paar dae genoem het, behoort vandag effe groter te wees, vetter kolle reën en langer strepe reën. Die liggroen lyn is die westelike grens vir storms, maar van die lyn af verder oos gaan die kanse vir reën al beter wees vanaf vanmiddag. Met die koue front wat so lekker inwig langs die ooskus behoort die grootste deel van KZN se kus en binneland buie te kry vanmiddag en hier en daar kan mens ook ‘n donderslag of twee verwag. Die model voorspel kolle met heelwat reën van meer as 25mm, hoop dit is reg, oor Gauteng, die oostelike hoëveld en selfs dele van die Vrystaat en Noord-Wes. Dit sal die manne help wat mielies geplant kon kry, maar dit is ook nou nie genoeg reën om die droogte te breek nie. Ek is net bly dat daar ten minste weer water loop in die Oranje, naby Aliwal-Noord, hoop nie die foto was een wat ge-dokter was nie….. Alles dus in ag genome, die telbord sê nie veel van ons manne se kolfvermoë nie, en die kanse is beter as goed dat reën spel kan onderbreek vandag, en ‘n nat bal is ‘n sagte bal, en dan sou Steyn nie eers dinge kon laat gebeur het nie, so ek hoop vir AB en sy manne die reën bly weg tot na middag tee…..
Hi sakkie.Ons het n lekker 30 mm gehad in n kort tyd.Lekker harde bui.Ronnie Pta Oos:Equestria